
CAIET DE PRACTICĂ STAGIU AN III
MANAGEMENTUL PERFORMAȚEI
2026

Proiectul de practică va avea în cuprins următoarele studii de caz:
MODUL 1. Elaborarea bugetului general pentru o organizație
MODUL 2. Analiza impactului modificării ipotezelor și propuneri manageriale
MODUL 3. Management strategic al costurilor: Target Costing

Fiecare stagiar se va încadra în unul din următoarele cazuri:
	TABEL A
Criterii selecție variantă de lucru*
	Domeniu  de activitate
Organizație
(TABEL B)
	PENTRU MODULUL 1
Al Caietului de practică
Inițiala primului Prenume 

	Col.1
	Col.2
	Col.3

	A. 
	1. 
	I. 

	B. 
	2. 
	II. 

	C. 
	3. 
	III. 

	D. 
	4. 
	I. 

	E. 
	5. 
	II. 

	F. 
	6. 
	III. 

	G. 
	7. 
	I. 

	H. 
	8. 
	II. 

	I. 
	9. 
	III. 

	J. 
	10. 
	I. 

	K. 
	11. 
	II. 

	L. 
	12. 
	III. 

	M. 
	13. 
	I. 

	N. 
	14. 
	II. 

	O. 
	15. 
	III. 

	P. 
	16. 
	I. 

	Q. 
	17. 
	II. 

	R. 
	18. 
	III. 

	S. 
	19. 
	I. 

	T. 
	20. 
	II. 

	U. 
	21. 
	III. 

	V. 
	22. 
	I. 

	W. 
	23. 
	II. 

	X. 
	24. 
	III. 

	Y. 
	25. 
	I. 

	Z. 
	26. 
	II. 


* Nu sunt luate în considerare caracterele cu semne diacritice

	Selectarea cazului:
· Inițiala numelui de familie: Domeniu  de activitate organizație
· Inițiala primului prenume: Modalitate de încasare/plată pentru Modulul 1.


După identificarea cazului în care se încadrează fiecare stagiar, acesta îl va menționa la începutul caietului de practică și va respecta în mod obligatoriu cerințele specifice cazului pe care trebuie să îl soluționeze. 
ATENȚIE: Fiecare etapă în realizarea proiectului va trebui explicată. Simplul transfer a unor foi de lucru excel în format word, fără explicarea acestora (obiectivul calculului în tabel, modul de calcul, sursa datelor primare etc.), nu va fi notată.
Pentru a putea susține caietele de practică, acestea trebuie finalizate!

ELEMENTE PRIVIND CONȚINUTUL CAIETULUI
Sunteți controllerul unei organizații cu următorul profil:
TABEL B
	Domeniu  de activitate
Organizație

	Profil

	1
	Producția de detergenți, soluții de curățat, dezinfectanți și produse pentru igienizare

	2
	Fabricarea articolelor de papetărie

	3
	Fabricarea materialelor plastice în forme primare

	4
	Fabricarea berii

	5
	Fabricarea de pompe, ventilatoare și echipamente de climatizare

	6
	Producția de mobilă și accesorii pentru locuințe

	7
	Fabricarea îngrășămintelor și produselor azotoase

	8
	Fabricarea de echipamente electrice și electrocasnice

	9
	Fabricarea articolelor de îmbrăcăminte din piele

	10
	Fabricarea produselor electronice de larg consum

	11
	Fabricarea hârtiei și cartonului ondulat și a ambalajelor din hârtie și carton

	12
	Fabricarea de produse cosmetice și de îngrijire personală

	13
	Producția de echipamente sportive și de agrement

	14
	Fabricarea de încălțăminte și accesorii din piele sau materiale sintetice

	15
	Fabricarea de produse farmaceutice și biotehnologice

	16
	Fabricarea betonului

	17
	Fabricarea produselor din ceramică

	18
	Producția de ambalaje biodegradabile și eco-friendly

	19
	Fabricarea de echipamente medicale și de protecție

	20
	Industria alimentară – produse de patiserie și panificație

	21
	Fabricarea de panouri izolante și materiale pentru eficiență energetică

	22
	Fabricarea de produse lactate și derivate din lapte

	23
	Producția de echipamente de energie regenerabilă (panouri solare, turbine eoliene)

	24
	Fabricarea fibrelor sintetice și artificiale

	25
	Fabricarea ambalajelor din lemn

	26
	Producția de cabluri și conductori electrici



Condiții:
1.Se va considera o organizație de mici dimensiuni. 
2. Pentru această organizație, prezentați (maxim 2 pagini):
· Activitatea desfășurată, în manieră succintă. 
· Produsele realizate de companie, în general (obiectele de cost).
· Fluxul tehnologic/al procesului de prestare sau furnizare (succint).
În lipsa unor informații specifice, toate celelalte ipoteze de calcul necesare elaborării bugetelor vor fi stabilite și justificate de stagiar, în funcție de specificul organizației alese.
MODUL 1. Elaborarea Bugetului general al organizației și analiză impactului competitorilor asupra performanței financiare
 Obiectiv 1. Elaborarea situațiilor financiare previzionate prin parcurgerea întregului proces 
Metodologie
1. Se consideră organizația proiectată la secțiunea „Condiții”, pentru care se va prezenta o situație financiară inițială la 31.12.N-1, cu următoarea structură minimă:
· active imobilizate nete;
· stocuri de materii prime;
· stocuri de produse finite;
· clienți;
· disponibilități bănești;
· capital social/capitaluri proprii;
· furnizori;
· alte datorii curente, după caz.
2. Organizația realizează un singur produs, pentru care se vor elabora toate bugetele.
3. Perioada de bugetare este exercițiul financiar N, respectiv 12 luni. Bugetele se vor realiza trimestrial.
4. Pentru încasarea creanțelor comerciale se va adopta următoarea politică, conform repartizării din Tabelul A:
CAZUL I
· 70% din vânzările unui trimestru se încasează în cursul trimestrului;
· 30% rămân de încasat în trimestrul următor.
CAZUL II
· 60% din vânzările unui trimestru se încasează în cursul trimestrului;
· 40% rămân de încasat în trimestrul următor.
CAZUL III
· 55% din vânzările unui trimestru se încasează în cursul trimestrului;
· 45% rămân de încasat în trimestrul următor.
6. Pentru plata furnizorilor de materii prime și materiale directe se va adopta următoarea politică, conform repartizării din Tabelul A:
CAZUL I
· 70% din achizițiile unui trimestru se încasează în cursul trimestrului;
· 30% rămân de plată în trimestrul următor.
CAZUL II
· 80% din achizițiile unui trimestru se încasează în cursul trimestrului;
· 20% rămân de plată în trimestrul următor.
CAZUL III
· 60% din achizițiile unui trimestru se încasează în cursul trimestrului;
· 40% rămân de plată în trimestrul următor.
7. Se va întocmi o listă simplificată a normelor de consumuri directe pentru o unitate de produs, care va cuprinde:
· materiile prime și materialele directe necesare;
· normele de consum aferente;
· operațiile de prelucrare;
· norma de timp pentru manopera directă.
8. Pentru stocuri se va utiliza metoda costului mediu ponderat (CMP) sau FIFO.
9. Politica de stocuri. Pentru elaborarea bugetului producției și a bugetului aprovizionărilor, organizația va adopta o politică proprie privind nivelul stocurilor.
Se recomandă utilizarea următoarelor ipoteze:
· stocul final de produse finite estimat la sfârșitul trimestrului reprezintă între 10% și 30% din cantitatea estimată a fi vândută în cursul trimestrului; 
· stocul final de materii prime estimat la sfârșitul trimestrului reprezintă între 10% și 20% din necesarul estimat pentru producția bugetată în cursul  trimestrului. 
Stagiarul poate adopta alte procente, cu condiția justificării acestora.
10. Organizația este considerată plătitoare de TVA.  TVA se va determina trimestrial, pe baza TVA colectate aferente vânzărilor și a TVA deductibile aferente achizițiilor și cheltuielilor purtătoare de TVA. TVA de plată  se achită în trimestrul următor.
11. Cota standard de TVA utilizată în proiect este de 21%.
14. Impozitul pe profit se determină trimestrial prin aplicarea cotei de 16% asupra rezultatului brut. Se achită în trimestrul următor. Toate calculele trebuie prezentate în tabele, însoțite de explicații privind obiectivul calculului, relația de calcul utilizată și sursa datelor.
15. Bugetele se vor elabora trimestrial pentru întreg exercițiul financiar N, utilizând structura: Trimestrul I, Trimestrul II, Trimestrul III, Trimestrul IV și Total an N. Politicile de stocuri, producție, aprovizionare, încasări și plăți se aplică pe fiecare trimestru. 
Cerințe:
1. Elaborați o matrice a cantităților (sau a numărului de servicii) previzionate a fi vândute pentru fiecare perioadă a intervalului de previziune pe client.
Model:
	Client
	Cantitate previzionată
T1
	Cantitate previzionată
T2
	Cantitate previzionată
T3
	Cantitate previzionată
T4

	Client 1
	100 buc.
	
	
	

	Client 2
	300 buc.
	
	
	

	...
	...
	
	
	

	Total cantitate contractată
	...
	
	
	



2. Elaborați un Buget al cifrei de afaceri: 
· estimați cantitatea de produs vândută trimestrial în anul N; 
· stabiliți prețul unitar de vânzare; 
· calculați cifra de afaceri anuală; 
· menționați eventualele fluctuații de preț și impactul acestora asupra cifrei de afaceri. 
3. Elaborați un Buget al încasărilor de la clienți, în funcție de politica de încasare stabilită pentru cazul dumneavoastră. 
4. Elaborați Bugetul producției necesare pentru satisfacerea vânzărilor previzionate și a politicii de stocuri adoptate. 
5. Elaborați Bugetul aprovizionărilor cu materii prime și materiale, atât cantitativ, cât și valoric, pe baza normelor de consum și a politicii de stocuri. 
6. Elaborați Bugetul plăților către furnizorii de materii prime și materiale, în corelare cu Bugetul aprovizionărilor și cu politica de plată stabilită pentru cazul dumneavoastră. 
7. Elaborați Bugetul costurilor materialelor directe. 
8. Elaborați Bugetul manoperei directe: 
· număr de angajați; 
· salarii brute; 
· contribuții aferente; 
· costul manoperei directe pentru produsul realizat. 
9. Elaborați Bugetul costurilor indirecte de producție ale entității (utilități, chirii, materiale indirecte, amortizări etc.), utilizând gruparea costuri variabile – costuri fixe. 
10. Elaborați Bugetul costului producției obținute. 
11. Elaborați Bugetul costurilor administrative și de vânzare, utilizând gruparea costuri variabile – costuri fixe. 
12. Elaborați Bugetul plăților aferente costurilor indirecte de producție și costurilor administrative și de vânzare, ținând cont de politica de plată adoptată. 
13. Elaborați Bugetul costului bunurilor vândute. 
14. Elaborați Bugetul TVA. 
15. Elaborați Bugetul de trezorerie. În cazul apariției unui deficit de numerar, propuneți măsuri de finanțare (credit bancar, majorare de capital social etc.). 
16. Elaborați Situațiile financiare simplificate previzionate: 
· Contul de rezultat previzionat pe fiecare trimestru și pe total an N; 
· Bilanțul previzionat la 31.12.N.

MODUL 2. Analiza impactului modificării ipotezelor și propuneri manageriale
Obiectiv
Evaluarea impactului modificării unor ipoteze bugetare asupra performanței financiare, trezoreriei și poziției financiare a organizației, precum și formularea unor propuneri manageriale de adaptare.
Context. Se pornește de la bugetele elaborate în Modulul 1 pentru exercițiul financiar N. Analiza se realizează asupra trimestrului IV și asupra efectului acesteia asupra situațiilor financiare anuale.
După aprobarea bugetului, managementul constată apariția unor modificări în mediul economic și concurențial, care pot afecta nivelul vânzărilor, costurile, profitabilitatea și lichiditatea organizației.
Fiecare stagiar va analiza o modificare de ipoteză bugetară, conform cazului repartizat, și va evalua efectele acesteia asupra bugetelor și situațiilor financiare previzionate.
Ipoteze de simulare
În funcție de cazul repartizat, se va analiza una dintre următoarele situații:
CAZUL I – Creșterea costului materiilor prime
· Costul de achiziție al materiilor prime crește cu 15%.
· Cantitățile vândute și prețul de vânzare rămân neschimbate.
CAZUL II – Scăderea volumului vânzărilor
· Cantitatea vândută scade cu 10%.
· Prețul de vânzare unitar rămâne neschimbat.
Cantitatea produsă se ajustează în funcție de noul volum al vânzărilor și de politica de stocuri.
CAZUL III – Reducerea prețului de vânzare
· Prețul de vânzare unitar scade cu 8%.
· Cantitatea vândută rămâne neschimbată.
TVA colectată se recalculează pe baza noii valori a vânzărilor.

Cerințe
1. Identificarea bugetelor afectate. Prezentați bugetele și situațiile financiare afectate de modificarea ipotezei analizate.
Completați un tabel de forma:

	Ipoteză modificată
	Buget / Situație afectată
	Modul de impact

	...
	Bugetul cifrei de afaceri
	crește / scade / nu este afectat

	...
	...
	...



2. Analiza impactului financiar al modificării ipotezei. Pornind de la bugetele elaborate în Modulul 1, determinați efectele modificării ipotezei analizate asupra principalelor elemente economice și financiare ale organizației.
Analizați și cuantificați, după caz:
· cifra de afaceri; 
· costul materialelor directe; 
· costul manoperei directe; 
· costurile indirecte de producție; 
· costul producției obținute; 
· costul bunurilor vândute; 
· rezultatul brut; 
· impozitul pe profit; 
· rezultatul net; 
· soldul final de trezorerie; 
· pozițiile relevante din bilanțul previzionat.
Rezultatele se vor prezenta într-un tabel comparativ:
	Element analizat
	Valoare inițială
	Valoare revizuită
	Impact

	Cifra de afaceri
	...
	...
	...

	Costul bunurilor vândute
	...
	...
	...

	Rezultat brut
	...
	...
	...

	Rezultat net
	...
	...
	...

	Trezorerie finală
	...
	...
	...

	Capitaluri proprii
	...
	...
	...


Explicați succint modul în care modificarea ipotezei se propagă în bugete și în situațiile financiare previzionate.

3. Propuneri manageriale. Formulați cel puțin trei măsuri manageriale pentru limitarea efectelor negative sau pentru valorificarea oportunităților rezultate din simulare.
Măsurile pot viza:
· ajustarea prețului de vânzare;
· renegocierea contractelor cu furnizorii;
· reducerea consumurilor specifice;
· ajustarea stocurilor;
· modificarea termenelor de plată sau încasare;
· reducerea costurilor indirecte;
· campanii comerciale sau promoționale;
· atragerea de finanțare pe termen scurt.
Prezentați măsurile într-un tabel:
	Măsură propusă
	Obiectiv urmărit
	Efect estimat
	Riscuri / limite

	...
	...
	...
	...



4. Raționament profesional. Răspundeți argumentat la următoarele întrebări:
	Întrebare de analiză
	Răspuns argumentat

	Care este principalul risc generat de modificarea ipotezei analizate?
	...

	Este afectată mai puternic profitabilitatea sau lichiditatea organizației?
	...

	Care este indicatorul financiar cel mai afectat de această modificare?
	...

	Ce măsură managerială ar trebui aplicată cu prioritate?
	...

	Este necesară revizuirea politicii comerciale sau a politicii de costuri?
	...

	Considerați că bugetul inițial mai este sustenabil? 
	...



MODUL 3. Management strategic al costurilor: Target Costing
Obiectiv. Evaluarea competitivității produsului din perspectiva costului și formularea unor măsuri de reducere a costurilor pentru atingerea costului țintă.

Context. Pe baza bugetului elaborat în Modulul 1 trimestrul IV, managementul dorește să analizeze dacă produsul realizat este competitiv din perspectiva costului și dacă acesta poate genera profit pe întreaga sa durată de viață.
În acest scop se va utiliza metoda Target costing ca instrument de management strategic al costurilor:
Cerința 1. Analiza prin Target Costing
Se consideră că piața impune un preț maxim de vânzare inferior celui practicat de organizație, ca urmare a presiunii concurențiale.
În funcție de cazul repartizat, se vor utiliza următoarele ipoteze:
CAZUL I
· Prețul maxim acceptat de piață este cu 5% mai mic decât prețul de vânzare practicat de organizație. 
CAZUL II
· Prețul maxim acceptat de piață este cu 8% mai mic decât prețul de vânzare practicat de organizație. 
CAZUL III
· Prețul maxim acceptat de piață este cu 10% mai mic decât prețul de vânzare practicat de organizație. 
Managementul dorește obținerea unei marje de profit de minimum 15% din prețul de vânzare.
Comparați costul țintă cu costul unitar de producție bugetat calculat în Modulul 1 trimestrul IV.
Rezultatele se vor prezenta în tabelul:
	Element
	Valoare

	Preț de piață estimat
	...

	Marjă de profit dorită
	...

	Cost țintă
	...

	Cost unitar de producție determinat în Modulul 1
	...

	Diferență
	...



Cerința 2. Analiza diferențelor
Analizați dacă produsul respectă costul țintă.
Completați tabelul, conform situației rezultate la cerința 1:
	Situație
	Interpretare

	Cost unitar de producție determinat în Modulul 1< Cost țintă
	...

	Cost unitar de producție determinat în Modulul 1= Cost țintă
	...

	Cost unitar de producție determinat în Modulul 1> Cost țintă
	...



Cerința 3. Propuneri de reducere a costurilor
Formulați minimum trei măsuri care ar putea contribui la apropierea costului unitar de producție de costul țintă.
Exemple:
· reproiectarea produsului; 
· reducerea consumurilor specifice; 
· schimbarea furnizorilor; 
· automatizarea unor operații; 
· reducerea rebuturilor; 
· standardizarea componentelor. 
Completați Tabelul:
	Măsură propusă
	Componenta de cost vizată
	Efect estimat

	...
	...
	...





Recomandare: 
· Vă recomandăm să utilizați Excel pentru realizarea calculelor, deoarece permite o prelucrare rapidă și facilă a datelor. Integrarea tabelelor din Excel în documentul final (Word sau PDF), trebuie însoțită de explicații clare și concise pentru fiecare secțiune.
· Dacă este necesar, ipotezele de lucru pot fi ajustate în funcție de specificul fiecărui caz. 
· Respectați o formă coerentă de prezentare: titluri clare, numerotarea tabelelor, formulări profesionale.

CONDIȚII OBLIGATORII PENTRU PROMOVABILITATE: 
· În cazul în care stagiarul NU va respecta cerințele specifice cazului său, rezultat din combinația primei litere  cu care începe numele de familie, respectiv inițiala primului prenume, caietul de practică NU va fi luat în considerare!
· Stagiarul trebuie să facă dovada elaborării propriului caietul de practica. În acest sens, trebuie sa cunoască în detaliu conținutul caietului și să facă o prezentare coerentă a modului în care a răspuns cerințelor.
· Nu sunt acceptate părțile incluse în caiet care nu pot fi prezentate corespunzător de stagiar (de exemplu, cazurile de preluare a informațiilor din alte surse de tip “copy-paste”). 

